Ноҳияи Исфара

Ноҳияи Исфара (форсӣ: ناحیۀ اسفره‎) — яке аз ноҳияҳои идории вилояти Суғд аст ва дар шимоли Ҷумҳурии Тоҷикистон ҷой дорад. Маркази ин ноҳия шаҳри Исфара (форсӣ: اسفره‎) аст, ки 108 км шарқтар аз шаҳри Хуҷанд дар каронаи рӯди Исфара ҷойгир аст. Аз Исфара то Душанбе 410 км роҳ аст. Аҳолӣ — 285 ҳаз. нафар (2022). Ҷойгоҳ Ноҳияи Исфара бо сарзамине 835,9 км² дар доманаи кӯҳсори Туркистон дар водии Фарғона ҷой дорад. Дар шимол бо вилояти Фарғонаи Ӯзбекистон, дар шарқ ва ҷануб — бо вилояти Бодканди Қирғизистон ва дар ғарб — бо ноҳияи Конибодом аз бахшҳои вилояти Суғд ҳаммарз аст. Иқлим Аҳолӣ Таърих Ин ноҳия 31 январи соли 1927 дар бахше аз округи Хуҷанд дар Ҷумҳурии Шӯравии Сотсиалистии Ӯзбекистон таъсис ёфта аст. Дар моҳи октябри соли 1929 бахше аз вилояти Хуҷанд дар Ҷумҳурии Шӯравии Сотсиалистии Тоҷикистон шуд. Бахшбандӣ Бар асоси Қонуни тақсимоти кишварӣ, ноҳияи Исфара 1 шаҳр, 3 шаҳрак (Шӯроб, Нафтобод, Нурафшон) ва 9 ҷамоат дорад: Ҳукумат Сарвари ноҳияи Исфара Раиси Ҳукумати он аст ки вайро Раиси Ҷумҳурии Тоҷикистон таъйин мекунад. Ниҳоди қонунгузори ноҳияи Исфара Маҷлиси намояндагони халқӣ мебошад ки онро раъйдиҳандагони ноҳияи Исфара барои 5 сол интихоб мекунанд. Иқтисод Ноҳияи Исфара 20 корхонаи саноатӣ, 392 хоҷагии кишоварзӣ, аз ҷумла 368 хоҷагии деҳқонӣ, дорад. Ҳаҷми умумии заминҳои корами ноҳия 4,3 ҳазор га, аз ҷумла 4,3 ҳазор га замини обӣ, аст. Маҳсули аслии кишоварзии ноҳия сабзавот, ғалла ва качолу (картошка) аст. Эзоҳ Ноҳия дар аксҳо Пайвандҳо Isfara.com